एसएसएल जैन कॉलेज को शासकीय घोषित करने की उठाई आवाज
एनएसयूआई ने राज्य पाल के नाम ज्ञापन सौंपा
भास्कर संवाददाता|विदिशा
एसएसएल जैन महाविद्यालय को शासकीय महाविद्यालय घोषित किए जाने की मांग एक बार फिर जोर पकड़ रही है। सोमवार को एनएसयूआई ने इसी मांग को लेकर राज्यपाल के नाम एक ज्ञापन सौंपा।
कलेक्टोरेट में ज्ञापन सौंपने से पहले एनएसयूआई के कार्यकर्ताओं ने जोरदार नारेबाजी भी की। इसके बाद डिप्टी कलेक्टर को अपना ज्ञापन सौंपा। एनएसयूआई के विधानसभा जिला अध्यक्ष सुमित बैध, विधानसभा अध्यक्ष जयंत अग्रवाल के नेतृत्व में यह ज्ञापन सौंपा गया। इस ज्ञापन में बताया गया है कि एसएसएल जैन महाविद्यालय की स्थापना 1968 में की गई थी। इस महाविद्यालय में शासन द्वारा अनुदान कम दिए जाने से कालेज का संचालन ठीक से नहीं हो पा रहा है, वहीं भवन भी खस्ताहाल हो गया है। इसके अलावा महाविद्यालय के शिक्षिकीय स्टाफ भी रिटायर्ड होकर आर्थिक स्थिति खराब होने का सामना कर रहे हैं। दूसरी तरफ नए स्टाफ की भर्ती नहीं हो पाने से महाविद्यालय में अध्यापन कार्य भी प्रभावित हो रहा है। इस स्थित को ध्यान में रखकर एनएसयूआई ने राज्यपाल से जल्द से जल्द इस महाविद्यालय को शासकीय घोषित कराने की मांग की है।
ज्ञापन सौंपने वालों में नगर अध्यक्ष मोहक जैन, जिला महासचिव रोहित जैन, ऋतिक ठाकुर, हैप्पी यादव, अमन शर्मा, नीलेश गर्ग, रीतेश दुबे, अंकित जैन, मौसम अग्रवाल, आकाश यादव, यश शर्मा, अंश गुप्ता मौजूद रहे।
सोमवार को एनएसयूआई ने राज्यपाल के नाम ज्ञापन सौंपा।
hin_Deva hin_Deva bho_Deva hin_Deva hin_Deva awa_Deva hin_Deva